Aquest text parla sobre el tema Ciència_i_Tecnologia?
Mary Baker Eddy (*Bow, Nou Hampshire, 16 de juliol del 1821- †Chesnut Hill, Massachusetts, 3 de desembre del 1910), escriptora i fundadora religiosa, notòria per les seves idees sobre l'espiritualitat i la salut, i el seu treball com a fundadora de la Ciència Cristiana.
El 1866 va afirmar haver descobert el mateix principi diví que utilitzà Jesucrist i haver-se curat ella a si mateixa miraculosament de danys crítics a la columna vertebral després d'haver patit una caiguda al gel l'1 de febrer d'aquell mateix any a Lynn, Massachusetts. A la seva obra Retrospecció i Introspecció, s'hi troben "les experiències que la van guiar, l'any 1866, al descobriment del sistema que denominà Ciència Cristiana".El 1875 publica la primera edició del llibre Ciència i salut amb Clau de les Escriptures, el pilar de la religió que va fundar. En ell manifesta que "el Principi diví de la curació es comprova en l'experiència personal de qualsevol investigador sincer de la Veritat" i que tal fóra el seu cas.El 1879, després d'haver comprovat que en contra de les seves expectatives, altres denominacions cristianes no donaven creien en els seus descobriments, decideix fundar l'Església de Crist, Científic (també coneguda com a Església de la Ciència Cristiana), la qual va dirigir, aconseguint en poc temps seixanta mil adeptes.
Al llarg de la seva carrera, Baker Eddy va fundar nombroses publicacions, culminant tota aquesta activitat a la fundació, el 1898, de la Societat Editora de la Ciència Cristiana, encarregada fins als nostres dies de la publicació dels seus escrits.
Tota aquesta activitat amb els medis li va permetre fundar el 1908 el diari The Christian Science Monitor, guanyador de set premis Pulitzer, parcialment com a resposta al periodisme sensacionalista de la seva època, que seguia el desenvolupament de les activitats de Baker Eddy amb entusiasme i diferents graus d'exactitud.
Baker Eddy propugnava la restitució, mitjançant la seva església i el sistema de curació que ella va descobrir, d'un cristianisme més primitiu i restaurador del seu element de curació perdut.
No.